Zeekrs nye batteri kan lade 500 km på 15 minutter

Zeekrs nye batteri er ikke nogen fugl på taget. Det vil være monteret i Zeekr 007 sedanen, der lanceres i slutningen af december. Det blev lovet, da kineserne præsenterede det nye batteri torsdag. “The Golden Battery”, som det kaldes, er verdens første masseproducerede LFP-batteri fremstillet til 800 volt-systemer.

Virksomheden hævder, at batteriet er super sikkert, og har udført ekstreme tests, såsom at udsætte det for ekstrem kulde (-45 °C) i 8 timer, kaste det i 1000 °C varm ild og installere det tilbage i bilen, for at vise, at det stadig virker. En video af dette kan ses længere nede i artiklen.

Ladeeffekten for Zeekrs nye batteri topper først ved imponerende 500 kW. Det er langt højere end dagens lynladere overhovedet kan levere. Derfor kan batteriet lades op med energi svarende til 500 kilometers kørsel på bare 15 minutter, fortæller selskabet.

De fortæller dog ikke, om de 500 kilometer er baseret på WLTP eller på den kinesiske CLTC-standard, der er væsentlig mere optimistisk end WLTP. I så fald skal der trækkes omkring 60 kilometer fra. Det må vi se. Under alle omstændigheder er det fine tal!

Ud over The Golden Battery fortalte Zeekr også om opdateringer af deres ladenetværk. I dag driver Zeekr mere end 400 lynladestationer i Kina. Ud over at udvide dette antal voldsomt, vil de også blive udstyret med en ny ladestander, der vil værre i stand til at levere op til 800 kW. Altså rigeligt til at udnytte Zeekrs nye batteri.

Zeekrs nye batteri kan lade 500 km på 15 minutter